**ภาคผนวก ค**

**คำแนะนำการส่งบทความลงตีพิมพ์ ในวารสารเทคโนโลยีภาคใต้**

**คำแนะนำการส่งบทความลงตีพิมพ์ ในวารสารเทคโนโลยีภาคใต้**

**ข้อมูลเบื้องต้นของวารสาร**

 1.1 วารสารเทคโนโลยีภาคใต้ปรากฏอยู่ในฐานข้อมูล TCI (Thai Journal Citation Index Centre) หรือศูนย์ดัชนีการอ้างอิงวารสารไทย

 1.2 วัตถุประสงค์ เพื่อเป็นสื่อกลางในการเผยแพร่ความรู้และผลงานวิชาการทางด้านมนุษยศาสตร์และสังคมศาสตร์ วิทยาศาสตร์และเทคโนโลยี

**การเตรียมต้นฉบับ**

กองบรรณาธิการจะรับพิจารณากลั่นกรองเฉพาะต้นฉบับที่เป็นไปตามข้อกำหนดดังต่อไปนี้

**1. ต้นฉบับ**

 1.1 เป็นบทความวิจัย/บทความปริทรรศน์/บทความวิชาการ/ และบทวิจารณ์ ที่ไม่เคยตีพิมพ์เผยแพร่ในที่ใดมาก่อนและไม่อยู่ในระหว่างพิจารณาการตีพิมพ์ในวารสารใด

 1.2 เป็นภาษาไทยหรือภาษาอังกฤษเท่านั้น

 1.3 หากเป็นงานแปลหรือเรียบเรียงจากภาษาต่างประเทศ ต้องมีหลักฐานการอนุญาต
 ให้ตีพิมพ์เป็นลายลักษณ์อักษรจากเจ้าของลิขสิทธิ์

 1.4 เนื้อหาของบทความทั้งหมดจะต้องไม่เกิน 8 หน้า กระดาษ A4 รวมอ้างอิง ข้อความในบทความพิมพ์ด้วยโปรแกรม Microsoft Word ใช้รูปแบบตัวอักษร TH SarabunPSK ขนาด 16 ใส่หมายเลขหน้ากำกับที่มุมบนขวาของหน้ากระดาษทุกหน้า ต้นฉบับที่ส่งมาเพื่อพิจารณาตีพิมพ์ จะต้องใช้ภาษาไทย หรือภาษาอังกฤษ เท่านั้น (หากเกิน 8 หน้า คิดหน้าละ 200)

 1.5 เขียนตามรูปแบบของบทความอย่างกระชับและได้ความครบถ้วนไม่ใช่เขียนตามรูปแบบของรายงานวิทยานิพนธ์หรือสารนิพนธ์

 1.6 คำศัพท์ให้ใช้ศัพท์บัญญัติของราชบัณฑิตยสถาน

 **2. ชื่อเรื่อง**

 2.1 ควรกระชับและตรงกับเนื้อเรื่อง (ทั้งภาษาไทยและภาษาอังกฤษ)

 2.2 ระบุเชิงอรรถของชื่อเรื่อง

 2.2.1 ผลงานวิทยานิพนธ์ ตัวอย่างการเขียนคือ ส่วนหนึ่งของวิทยานิพนธ์หลักสูตรศิลป
ศาสตรมหาบัณฑิต สาขาพัฒนามนุษย์และสังคม มหาวิทยาลัยสงขลานครินทร์

 2.2.2 ผลงานวิจัย ตัวอย่างการเขียนคือ ได้รับทุนวิจัยจากวิทยาลัยเทคโนโลยีภาคใต้

 **3. ชื่อผู้เขียน**

 3.1 ระบุชื่อ-นามสกุลจริง (ทั้งภาษาไทยและภาษาอังกฤษ) ไว้ตรงกลางใต้ชื่อบทความ

 3.2 ระบุเชิงอรรถของผู้เขียน

 3.2.1 ผลงานวิทยานิพนธ์ ตัวอย่างการเขียนคือ นักศึกษาปริญญาโท สาขาพัฒนามนุษย์และสังคม คณะศิลปศาสตร์ มหาวิทยาลัยสงขลานครินทร์ วิทยาเขตหาดใหญ่

 3.2.2 ผลงานวิจัย ตัวอย่างการเขียนคือ อาจารย์ประจำ คณะวิทยาการจัดการ สาขาบริหารธุรกิจ วิทยาลัยเทคโนโลยีภาคใต้

 **4. บทคัดย่อ**

 4.1 บทความภาษาไทยต้องมีบทคัดย่อทั้งภาษาไทยและภาษาอังกฤษโดยใช้บทคัดย่อภาษาไทยก่อนบทคัดย่อภาษาอังกฤษ และจำนวนคำไม่เกิน 300 คำ

 4.2 บทความภาษาอังกฤษต้องมีบทคัดย่อทั้งภาษาไทยและภาษาอังกฤษ โดยใช้บทคัดย่อภาษาอังกฤษก่อนบทคัดย่อภาษาไทย และจำนวนคำไม่เกิน 300 คำ

 **5. เนื้อหา**

 ควรสอดคล้องกับกระบวนทัศน์การวิจัย และครอบคลุมหัวข้อดังต่อไปนี้ บทนำ วัตถุประสงค์
วิธีการศึกษา ผลการศึกษาและอภิปรายผล สรุป และข้อเสนอแนะ (ถ้ามี) เอกสารอ้างอิง

 **6. การอ้างอิง**

 ควรอ้างอิงจากหนังสือ บทความวิชาการ บทความวิจัย จาก Journal หรือ Proceeding ไม่ควรอ้างอิงจาก Website (ไม่เป็นที่ยอมรับในวงวิชาการเนื่องจากไม่มีการตรวจสอบคุณภาพและความถูกต้องของ Website) หรือถ้าจำเป็นก็อ้างอิงเท่าที่จำเป็น

**เกณฑ์การพิจารณาบทความ**

 1. กองบรรณาธิการพิจารณาเบื้องต้น

 2. ผู้ทรงคุณวุฒิเป็นผู้พิจารณาเนื้อหาสาระ ตรวจสอบความถูกต้อง และคุณภาพทางวิชาการ

 3. กองบรรณาธิการจะไม่คืนต้นฉบับให้กับเจ้าของบทความ

 4. ลิขสิทธิ์บทความเป็นของผู้เขียน แต่วารสารเทคโนโลยีภาคใต้คงไว้ซึ่งสิทธิ์ในการตีพิมพ์ครั้งแรก โดยเหตุที่บทความนี้ปรากฏในวารสารที่เข้าถึงได้จึงอนุญาตให้นำบทความไปใช้เพื่อประโยชน์ทางการศึกษา แต่มิใช่เพื่อการพาณิชย์

**วิธีการส่ง**

 ส่งต้นฉบับบทความและใบนำส่ง จำนวน 1 ชุด พร้อมส่งไฟล์ ข้อมูล\*.doc ไปยัง E-mail : prawitri@gmail.com (ฉบับแรกของปีส่งต้นฉบับภายในวันที่ 31 ธันวาคม และฉบับที่ 2 ภายในวันที่ 30 มิถุนายน)

**รายละเอียดตัวอักษรและรูปแบบการพิมพ์**

 ตัวอักษร TH SarabunPSK ขนาด 16

 ขอบบน 3.0 ซม**.** ขอบล่าง 2.5 ซม.

ขอบซ้าย 2.5 ซม. ขอบขวา 2.5 ซม.

| **ส่วนประกอบบทความตามลำดับดังนี้** | **ลักษณะตัวอักษร** | **รูปแบบการพิมพ์** | **ขนาดตัวอักษร** |
| --- | --- | --- | --- |
| ชื่อบทความ | เน้น | กลางหน้ากระดาษ | 24 |
| ชื่อผู้แต่ง | เน้น | กลางหน้ากระดาษ | 18 |
| บทคัดย่อ 1. ภาษาไทย 2. ภาษาอังกฤษ | หัวข้อ : เน้นเนื้อหา : ปกติ | กลางหน้ากระดาษ - | 1816 |
| หัวข้อหลัก | เน้น | ชิดซ้าย | 18 |
| หัวข้อย่อย | ปกติ | ใช้หมายเลข | 16 |
| เนื้อหาบทความ | ปกติ | - | 16 |
| ข้อความในตาราง | ปกติ | - | 14 |
| เอกสารอ้างอิง | เน้น | ชิดซ้าย | 18 |
| ข้อความอ้างอิง | ปกติ | ลงมา 1 ย่อหน้า | 16 |
| ภาพประกอบ | ปกติ | กลางหน้ากระดาษ | 14 |

**ตัวอย่างการเขียนรายการบรรณานุกรมเอกสารอ้างอิง**

1) การอ้างอิงในเนื้อหาเพื่อบอกแหล่งที่มาของข้อความนั้น ให้ใช้วิธีการอ้างอิงแบบนาม-ปี โดยระบุชื่อผู้เขียน ปีพิมพ์ และเลขหน้าของเอกสาร (มีหรือไม่มีก็ได้) ไว้ข้างหน้าหรือข้างหลังของข้อความที่ต้องการอ้างอิง เช่น ปรานี ประเสริฐสิน (2555:147)..... หรือ .....(Newman & Cullen, 2012: 12-15) หรือ .....(ศิริวรรณ เสรีรัตน์ และคณะ, 2554: 217-219)

2) การอ้างอิงท้ายบทความ ให้รวบรวมเอกสารที่ใช้อ้างอิงไว้ท้ายบทความ เรียงตามลำดับอักษรชื่อผู้เขียน ให้เรียงรายการเอกสารภาษาไทยไว้ก่อนภาษาอังกฤษ โดยใช้รูปแบบการอ้างอิงตามระบบ APA Style ดังตัวอย่างต่อไปนี้

**2.1) หนังสือหรือตำรา**

รูปแบบ: ชื่อผู้แต่ง. (ปีที่พิมพ์). *ชื่อหนังสือ.* เมืองที่พิมพ์: สำนักพิมพ์.

**ตัวอย่างสำหรับผู้เขียน 1 คน เช่น**

 ธำรงศักดิ์ อายุวัฒนะ. (2547). ไทยในมาเลเซีย. กรุงเทพฯ: บรรณกิจ.

 Feuchtwanger, E. (2002). *Bismark.* London: Routledge.

**ตัวอย่างสำหรับผู้เขียน 2 คน เช่น**

 ไพรัช ธัชยพงษ์ และ กฤษณะ ช่างกล่อม. (2541). *งานพัฒนาโครงสร้างพื้นฐานสารสนเทศแห่งชาติเพื่อการศึกษา.* กรุงเทพมหานคร: แพร่พิทยา.

Mitchell, T. R., & Larson, J. R., Jr. (1987*). People in organizations: An introduction to organizational behavior*(3rd ed.). New York: McGraw-Hill.

 **ตัวอย่างสำหรับผู้เขียน 3 คนขึ้นไป เช่น**

 ศุภมิตร เมฆฉาย, พัชรินทร์ ครุฑเมือง, อัญชลี วงษา, เทิดชัย เวียรศิลป์, และ เกรียงศักดิ์ เม่งอำพัน. (2548). *การจำแนกเพศปลาบึกด้วย เครื่องหมายโมเลกุลดีเอ็นเอ.* เชียงใหม่: คณะเกษตรศาสตร์ มหาวิทยาลัยเชียงใหม่.

 Cate A.R., Harris, D.L., Boswell, W., James, W.L., & Peters, A.V. (1991). *Trance and clay therapy*. Chicago: Chicago University Press.

**2.2) หนังสือหรือตำราที่มีบรรณาธิการ**

รูปแบบ: ชื่อบรรณาธิการ, (ผู้รวบรวม). (ปีที่พิมพ์). *ชื่อหนังสือ.* เมืองที่พิมพ์: สำนักพิมพ์.

ตัวอย่างเช่น อดุลย์ วิริยเวชกุล, (บก.). (2541). *คู่มือจัดการเรียนการสอนระดับบัณฑิตศึกษา.* นครปฐม: บัณฑิตวิทยาลัย มหาวิทยาลัยมหิดล.

Gibbs, J. T., & Huang, L. N. (Eds.). (1991). *Children of color: Psychological interventions with minority youth.* San Francisco: Jossey-Bass.

**2.3) วารสาร/นิตยสาร/ข่าวสาร**

รูปแบบ: ชื่อผู้แต่ง. (ปีที่พิมพ์). ชื่อเรื่อง. *ชื่อวารสาร/นิตยสาร/ข่าวสาร*, ปีที่ (ฉบับที่), หน้า–หน้า.

ตัวอย่างเช่น ชำนิ กิ่งแก้ว และอุษา คะเณ. (2551). การศึกษาการเพิ่มประสิทธิภาพการผลิตโดยการลดความสูญเปล่าในกระบวนการผลิตแอลกอฮอล์, *วารสารเทคโนโลยีภาคใต้,* 1 (2), 27-35.

Klimoski, R. & Palmer, S. (1993). The ADA and the hiring process in organizations. *Consulting Psychology Journal: Practice and Research,* 45 (2), 10-36.

Zlesak, D.C., Thill, C.A. & Anderson, N.O., (2005). Trifluralin-mediated Polyploidization of *Rosa Chinensis* (Sims) Voss seedlings. Euphytica, 141, 281-290.

**2.4) วิทยานิพนธ์**

รูปแบบ: ชื่อผู้แต่ง. (ปีที่พิมพ์). *ชื่อวิทยานิพนธ์.* ระดับวิทยานิพนธ์, มหาวิทยาลัย.

ตัวอย่างเช่น พรพิมล เฉลิมพลานุภาพ. (2535). *พฤติพรรมการแสวงหาข่าวสารและการใช้เทคโนโลยีการสื่อสารของบริษัทธุรกิจเอกชนที่มียอดขายสูงสุดของประเทศไทย.* วิทยานิพนธ์วารสารศาสตรมหาบัณฑิต คณะวารสารศาสตร์และสื่อสารมวลชน, มหาวิทยาลัยธรรมศาสตร์.

Almeida, D.M. (1990). *Fathers’ participation in family work: Consequences for fathers’ stress and father-child relations.* Unpublished master’s thesis, University of Victoria, Victoria British Columbia, Canada.

**2.5) เอกสารอิเล็กทรอนิกส์**

รูปแบบ: ชื่อผู้แต่ง. (ปี). *ชื่อเรื่อง.* ค้นเมื่อ [วัน เดือน ปี] จาก แหล่งสารสนเทศ.[หรือ URL]

ตัวอย่างเช่น ภาควิชาบรรณารักษศาสตร์ คณะมนุษยศาสตร์ มหาวิทยาลัยเชียงใหม่. (2552). *การลงรายการบรรณานุกรมตามกฎ APA Style.* ค้นเมื่อ 1 มิถุนายน 2552 จากhttp :// www. human. cmu. ac.th / ~lib/documents / Bliography.pdf

Carranza, L.E. (1994). Le Corbusier and the problems of representation.*Journal of Architectural Education.* Retrieved May 15, 1995 from [http://www.mitpress.mit.edu/jrnis-catalog/arch-ed-abstracts/File:jae48-2.html](http://www.mitpress.mit.edu/jrnis-catalog/arch-ed-abstracts/File%3Ajae48-2.html).

**แบบฟอร์มการส่งบทความลงตีพิมพ์**

**วารสารเทคโนโลยีภาคใต้**

วันที่..................เดือน......................พ.ศ.....

1. ข้าพเจ้า (นาย/นาง/นางสาว)..............................................................................................................
2. ระดับการศึกษาสูงสุด..............................................ตำแหน่งทางวิชาการ..........................................
3. ชื่อบทความ

(ภาษาไทย)...........................................................................................................................................

.............................................................................................................................................................

(ภาษาอังกฤษ)......................................................................................................................................

.............................................................................................................................................................

1. ชื่อผู้เขียนร่วม 1. ..............................................................................................................................

2................................................................................................................................

3. ..............................................................................................................................

4. ..............................................................................................................................

5................................................................................................................................

5. ประเภทบทความที่เสนอ

 🌕 บทความวิจัย (Research article)

 🌕 บทความปริทัศน์ (Review article)

 🌕 บทความวิชาการ (Academic article)

 🌕 บทวิจารณ์หนังสือ (Book review)

5. ที่อยู่ที่สามารถติดต่อได้สะดวก .......................................................................................................................................................................................................................................................................................................................................

โทรศัพท์...............................................................e-mail……………………………………………………

ข้าพเจ้าขอรับรองว่าบทความนี้ไม่เคยลงตีพิมพ์ในวารสารใดมาก่อนและยินยอมว่าบทความที่ตีพิมพ์ลงในวารสารเทคโนโลยีภาคใต้ ถือเป็นลิขสิทธิ์ของวิทยาลัยเทคโนโลยีภาคใต้

ลงชื่อ....................................................................

(..........................................................................)